Anton Jaroš svoje prvé góly strieľal na sídlisku Žarec s partiou kamarátov. Futbalové základy dostal v klube FK Čadca, odkiaľ jeho cesta nabrala postupne smer Oščadnica, Staškov a nakoniec zakotvil v Čiernom, kde pôsobí už desať rokov. Rozprávali sme sa s ním, či má ešte stále chuť a hlad po futbale.
Je tento ročník váš posledný futbalový alebo sa stále cítite dobre na ihrisku?
Stále sa cítim dobre, tak dúfam, že nebude posledný. Stále ma futbal baví a kým mi bude slúžiť zdravie, chcem hrávať. Či to ale bude rok, dva alebo viac to teraz neviem povedať. Nemám tieto veci dopredu naplánované.
Ak ukončíte kariéru, bude to v drese ŠK Čierne?
S najväčšou pravdepodobnosťou áno. Inú lukratívnu ponuku na prestup nečakám (úsmev).
Určite vám v tomto pomáha aj fakt, že je v tíme niekoľko chalanov s ktorými ste futbalovo vyrastal. Spomeniete niektorých?
To, že je tu partia a hráči, ktorých veľmi dlho poznám, je jedna z tých najdôležitejších vecí, prečo som spokojný na Čiernom. S Romanom Balážom sa poznáme ešte od žiackych čias. Od dorastu s Tiborom Časnochom a s Petrom Strapáčom sme vyrastali spoločne na jednom sídlisku. Toto sú chalani s ktorými sa poznám od mládežníckych čias. Vyhovujeme si na ihrisku aj mimo ihriska.
Benfika a futsal sú vašou srdcovou záležitosťou, však?
K tomu poviem len, že jednoznačne.
AJ TOTO SA DOČÍTATE
- v čom vidí rozdiel medzi futsalom a futbalom
- aké boli je futbalové začiatky
- prečo neostal hrávať v Čadci
- ako sa dostal k hraniu futsalu
- na ktoré futbalové a futsalové momenty najradšej spomína
- či má Čierne na to aby hrávalo štvrtú ligu
- prečo bola sezóna 2016/2017 tá v ktorej zaznamenal najväčší počet gólov
- či jeho synovia hrávajú futbal
- či sa plánuje po kariére venovať trénovaniu alebo funkcionárskej činnosti
- čo o ňom povedal tréner Jozef Privarčák
V čom je pre vás futsal zaujímavý a odlišný od futbalu?